Diari Oficial de la Generalitat Valenciana


Sumari del DOGV 5137, del 17-11-2005 (2005/12444)

RESOLUCIÓ d'11 de novembre de 2005 de la Conselleria de Benestar Social, per la qual es minoren els crèdits amb què es financen les ajudes convocades per mitjà de l'Orde de 22 de desembre de 2004, per la qual es regulen i es convoquen ajudes dirigides al sosteniment de centres d'atenció especialitzada a menors, per a l'any 2005, determinades en la Resolució de 8 de febrer de 2005.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5137

Data del DOGV
:   17-11-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/12976


Data del document
:   11-11-2005

Organisme emissor
:   Conselleria de Benestar Social

Tipus de document
:   Resolució

Descriptors 

:   * equipament social
    * ajuda pública
    * servei social
    * suport econòmic
    * protecció de la infància

RESOLUCIÓ d'11 de novembre de 2005 de la Conselleria de Benestar Social, per la qual es minoren els crèdits amb què es financen les ajudes convocades per mitjà de l'Orde de 22 de desembre de 2004, per la qual es regulen i es convoquen ajudes dirigides al sosteniment de centres d'atenció especialitzada a menors, per a l'any 2005, determinades en la Resolució de 8 de febrer de 2005. [2005/X12627]
  
La Conselleria de Benestar Social, mitjançant l'Orde de 22 de desembre de 2004 (DOGV núm. 4.914, de data de 30 de desembre de 2004), ha regulat i convocat ajudes dirigides al sosteniment de centres d'atenció especialitzada a menors, per a l'any 2005.
  
Aprovada i publicada la Llei 14/2004, de 29 de desembre, de Pressupostos de la Generalitat Valenciana, per a l'exercici 2005 (DOGV núm. 4.915, de data 31 de desembre de 2004), en aplicació del que establix la disposició addicional primera de l'Orde d'Ajudes, i d'acord amb allò que s'ha preceptuat en l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, es va procedir mitjançant la Resolució de 8 de febrer (DOGV núm. 4.958 de 3 de març de 2005), de la Conselleria de Benestar Social, a donar publicitat als crèdits i a la línia de subvenció destinada a finançar les ajudes convocades per l'Orde de 22 de desembre de 2004.
  
Una vegada finalitzat el termini de presentació de sol·licituds i resolts tots els expedients presentats a l'empara de l'Orde de 22 de desembre de 2004, i quedant crèdit retingut sobrant en el projecte T-1327, n'escau la desafectació i minoració.
  
Per tant, basant-se en el que exposa i a les competències d'esta Conselleria de Benestar Social, resolc:
  
Primer
  
Minorar en un import de 1.140.217,63 euros la quantia dels crèdits que financen el programa pressupostari 66.88.29.057.27, Família, Menor i Adopcions, que a continuació es detalla:
  
Denominació: Centres d'atenció especialitzada sector menor
  
Projecte: T-1327
  
Consignació pressupostària: minoració de 1.140.217,63 euros, i passa de 4.692.920,68 euros a 3.552.703,05 euros.
  
Procedència i quantia dels fons: propis
  
Segon
  
Publicar la present resolució en el Diari Oficial de la Generalitat Valenciana.